Дзяржаўная ўстанова адукацыі

“Сямёнавіцкая базавая школа” Уздзенскага раёна

**Паняцце аб тканках**

урок біялогіі

7 клас

Настаўнік

Грышук Іна Генадзьеўна

аг. Сямёнавічы

Мэты ўрока:

* сфарміраваць паняцце “тканка”;
* вывучыць тканкі раслін, іх будову і функцыі;
* фарміраваць уменне працаваць з вучэбным тэкстам, працаваць у групе;
* развіваць уменне выдзяляць галоўнае, аналізіраваць, параўноўваць, устанаўліваць прычынна-выніковыя сувязі;
* садзейнічаць пашырэнню кругазору, фарміраваць цікавасць да пазнання прыроды.

Вучэбна-метадычнае забеспячэнне: вучэбны дапаможнік, жывыя экзэмпляры раслін, тэкстыльны матэрыял, карткі-заданні, карткі-інструкцыі.

Ход урока

І. Арганізацыйны момант.

Прывітанне. Праверка гатоўнасці класа да ўрока.

ІІ. Праверка дамашняга задання.

Вуснае апытанне і работа па картках “Закончыце сказы”:

1. Па спосабу харчавання расліны з’яўляюцца …
2. У іх прысутнічаюць вегетатыўныя органы …
3. Хларапласты – гэта …
4. Клетачная сценка ў раслін …
5. Эўкарыёты гэта …
6. Ядро ў расліннай клетцы …
7. З кветак у раслін утвараюцца …
8. Раслінная клетка адрозніваецца ад жывёльннай …
9. Фотасінтэз – гэта …

10. Цытаплазма ў расліннай клетцы ўяўляе сабой …

1. Хларафіл - гэта …
2. Да пластыдаў адносяцца …
3. У адрозненні ад аўтатрофаў гетэтатрофы …
4. Вакуолі запоўнены …
5. Храмапласты надаюць …
6. Цытаплазматычная мембрана ў расліннай клетцы …
7. Навука аб раслінах …
8. Пакаёвыя расліны ў цяні маюць светлую афарбоўку, бо …
9. Прыметы раслін – гэта …
10. Спецыяльныя ўтварэнні ў клетачнай абалонкі, праз якія ў клетку паступаюць розныя рэчывы …

ІІІ. Матывацыйны момант. Актуалізацыя ведаў і ўменняў вучняў.

1. Настаўнік дэманстрыруе вучням узоры тканін.

* Скажыце, калі ласка, што ў мяне ў руках? (“Ткани”)

Ткани бывают разные,

Ситцевые, хлопчатобумажные,

Шелковые и парчовые,

Красные, синие и лиловые.

Но есть ткани и не совсем обычные -

Растительные, а не фабричные,

Из них состоят все растения,

Нашей природы творения.

* На самай справе, з “тканей” пашыта не толькі ваша адзенне , але практычна з іх складаюцца ўсе расліны. І сёння на ўроку мы пастараемся разабрацца, што такое раслінныя тканкі.

1. Знаёмства з тэмай урока і пастаноўка мэты.

* Як вы лічыце, аб чым новым вы можаце даведацца, чаму навучыцца сёння на ўроку?

ІV. Вывучэнне новага матэрыялу.

Праблемнае пытанне:

* Што ж такое тканка? Успомніце свае жыццёвыя назіранні.
* Арганізм расліны таксама “пашыты” з розных “тканей”. Паспрабуйце сфармуліраваць азначэнне паняццю “тканка”.

Вучні запісваюць азначэнне ў сшытак.

Знаёмства з ключавымі словамі ўрока:

1. Тканка;
2. Віды тканак: покрыўная, механічная, утваральная, праводзячая, асноўная.

* А зараз мы з вамі адправімся ў віртуальнае падарожжа у магазін “Ткани”. Прадстаўце, што вы – супрацоўнікі гэтага магазіна і вам патрэбна зрабіць рэкламу свайго тавару – пэўнага віду “тканей”, растлумачыць яе перавагі і значэнне для расліны. Я буду дырэктарам магазіна і буду кіраваць работай супрацоўнікаў. Па любому пытанню супрацоўнікі могуць звяртацца да дырэктара. Для гэтага мы раздзелімся на рабочыя групы па колькасці відаў тканак. У нас будзе працаваць пяць аддзелаў. Для падрыхтоўкі рэкламы вы выкарыстоўваеце тэкст падручніка на с.30-31. У дапамогу для састаўлення рэкламы ў вас на сталах ляжаць клішэ, якія вы павінны выкарыстоўваць (арганізацыя самастойнай работы ў групах).
* Работа па падрыхтоўцы рэкламы падышла к канцу, і мы прадстаўляем слова спецыялістам розных аддзелаў.

Выступаюць групы з рэкламай сваёй “ткани”. Абмеркаванне вынікаў, карэкцыя памылак і недакладнасцей.

* Дзякую за карысную інфармацыю аб “асартыменце” вашага магазіна, і я спадзяюся, што ў вас будзе шмат пакупнікоў – раслін, якім вы дасце добрыя парады ў выбары неабходнага “тавару”.

V. Фізкультхвілінка.

VІ. Закрапленне вывучанага матэрыялу.

Работа ў парах. Настаўнік паведамляе:

* У ваш магазін прыйшлі пакупнікі – расліны, як спецыялісты, дапамажыце ім выбраць патрэбную “ткань”.

У ролі пакупнікоў выступаюць вучні, якім выдаюцца карткі з заданнямі:

1. Паважаныя прадаўцы! Я – любіцель паесці. Дапамажыце купіць “ткань”, якая бы дапамагла мне на сонейку балаваць сябе увесь час салодзенькім.
2. Паважаныя прадаўцы! У мяне ні так даўно нарадзіліся дзеці, маладзенькія расліны. Парайце мне, якую “ткань” купіць ім у якасці “верхняга адзення”.
3. Паважаныя прадаўцы! Я вельмі люблю мінеральную ваду, ні дня не магу без яе абысціся. Падкажыце, якую мне “ткань” купіць, каб у любы час можна было б папіць вады з мінеральнымі солямі.
4. Паважаныя прадаўцы! Я жыву ў стэпах на адкрытых вятрах. Мне патрэбна “ткань”, якая бы зрабіла мяне трывалай і ўпругай, каб моцныя парывы ветру не змаглі мяне зламаць.
5. Паважаныя прадаўцы! Мне патрэбна “ткань”, якая дапамагла бы мне хутка расці. Яна павінна быць універсальнай, каб у выпадку неабходнасці яе можна было б выкарыстоўваць у розных сітуацыях: і для харчавання, і для абароны, і для іншых мэт.

* У наш магазін паступілі новыя “ткани”, а этыкеткі з назвамі згубіліся, засталіся толькі інструкцыі па эксплуатацыі (маркетынгавыя характарыстыкі). Паспрабуйце па іх вызначыць, аб якой тканцы ідзе размова.

Інструкцыя па эксплуатацыі 1. Увага! Перад вамі “ткань”, якая адрозніваецца высокай трываласцю. Яна складаецца з мёртвых тоўстых клетак. Гэту “ткань”, у асноўным, выкарыстоўваюць мнагалетнія расліны для сцябла, парасткаў, кораня. Яна будзе надзейна пакрываць і ахоўваць расліну.

Інструкцыя па эксплуатацыі 2. Увага! Элементамі гэтай “ткані” з’яўляюцца рады выцягнутых жывых клетак, папярочныя сценкі якіх пранізаны адтулінамі. Па іх перамяшчаюцца пажыўныя рэчывы.

Інструкцыя па эксплуатацыі 3. Увага! Клеткі гэтай “ткані” шчыльна злучаюцца паміж сабой, часта маюць звілістыя сценкі. Паміж імі няма міжклетнікаў. Маюцца спецыяльныя ўтварэнні – вусцейкі і сачыўкі.

Інструкцыя па эксплуатацыі 4. Увага! Клеткі гэтай “ткані” прадстаўлены валокнамі, якія падтрымліваюць расліну ў пэўным становішчы.

Інструкцыя па эксплуатацыі 5. Увага! У клетках гэтай “ткані” можа ажыццяўляцца фотасінтэз, могуць назапашвацца пажыўныя рэчывы і вада.

Інструкцыя па эксплуатацыі 6.Увага! Клеткі гэтай “ткані” дробныя і танкасценныя. Дзякуючы ёй расліны растуць у даўжыню і таўшчыню.

Абмеркаванне вынікаў. Складанне сінквейна “Тканка”.

VІІ. Інфармацыя аб дамашнім заданні: §17 (с.80-84), па жаданню можна скласці крыжаванку “Тканкі кветкавых раслін”.

VІІІ. Падвядзенне вынікаў урока. Рэфлексія.

* Вось і падыйшоў к канцу рабочы дзень у нашым незвычайным магазіне. Я спадзяюся, што вы даведаліся многа новага і сталі добрымі спецыялістамі ў вобласці раслінных тканак. А зараз я прапаную кожнай групе прааналізіраваць сваю работу на ўроку па наступнаму алгарытму:
* “Мы” – як працавала група;
* “Праца” – як справавілася група з заданнем, ці дасягнула мэты ўрока.

Вучні выказваюць уражанні аб сваёй дзейнасці на ўроку.